open-index/open-wikipedia-markdown huggingface dataset:
That's When

"**That's When"** (בעברית: "**זה הרגע שבו**") הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמר קית' אורבן, מתוך *[[Fearless (Taylor's Version)]]*. השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "We Were Happy", "Don't You" ו-"Bye Bye Baby". השיר נכתב על ידי סוויפט, בראד וורן וברט וורן והופק על ידה ועל ידי ג'ק אנטונוף. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם.

עם יציאתו, "That's When" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום השלישי במצעד השירים מתחת להוט 100, תוך שדורג במקום ה-84 ברולינג סטון טופ 100, ובמקום ה-30 במצעד שירי הקאנטרי.

## רקע והפקה
"That When" הוא דואט המתאר את ההשלכות של פרידה ממערכת יחסים, כשסוויפט מגלמת את תפקיד הפרט שנרתע ממערכת היחסים עקב צורך במרחב ואילו קית' אורבן שוקל אם עליו להחזיר אותה, או שמא לוותר עליה. במקור, הוא נכתב לאלבום השני של סוויפט, *[[Fearless]]*, אך נגנז. באפריל 2021 הוא היה לאחד מ"רצועות הכספת" ("from The Vault") במהדורה המחודשת של סוויפט, *[[Fearless (Taylor's Version)]]*. גרסת הדמו הוקלטה במקור רק על ידי סוויפט, עם מילים שונות. סוויפט הופיעה בעבר עם אורבן בסיבובי הופעות שונים וזאת, בנוסף לכך שהוא הקליט מחדש בשנת 2019 את להיטה, "Lover". יתר על כן, הקליטו השניים את "Highway Don't Care" בהשתתפות טים מקגרו.

## ביקורת
"That When" ספג ביקורות חיוביות מטעם מבקרי המוזיקה. ברולינג סטון פרסמה ביקורת מקיפה אודות השיר, תוך שתיארו את שילוב הקולות בין סוויפט ואורבן.

### רשימות כל הזמנים וסוף שנה

## קרדיטים וצוות
כל הקרדיטים שלהלן לקוחים מטיידל.

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי טיילור סוויפט
קטגוריה:שירי קית' אורבן
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על כאב לב
קטגוריה:שירים על פרידה
פסגת גיגן

**פסגת גיגן** (באנגלית: **Gigen Peak**; בבולגרית: **връх Гиген**) היא פסגה ברמת ארול, בחצי האי טריניטי, שבחצי האי האנטארקטי, בארץ גרהאם שבאנטארקטיקה.

## גאוגרפיה

גובהה של הפסגה 1,092 מטרים מעל פני הים.

הפסגה ממוקמת מדרום למעבר בנץ.

הפסגה מתנשאת מעל קרחון ראסל המזרחי, הממוקם מדרום וממערב לה; ומעל הדום הקרח קונוט שממזרח לה.

פסגת גיגן ממוקמת 14.39 קילומטרים דרומית- מזרחית מהר איגנאטייב; 7.97 קילומטרים צפונית - צפון-מזרחית מהר דיימלר; ו-6.67 קלומטרים מערבית - צפון-מערבית מנונאטאק פנהרד.

## היסטוריה
### גילוי ומיפוי הפסגה

הפסגה מופתה על ידי סקר גרמני-בריטי בשנת 1996.

### מקור השם

הפסגה נקראת על שם היישוב גיגן שבצפון בולגריה.

השם אומץ רשמית ב-3 ביוני 2010.

## לקריאה נוספת
* הגאזט האנטארקטי הבולגרי 

## קישורים חיצוניים
* פסגת גיגן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix
* מפת חצי האי טריניטי

## הערות שוליים

גיגן
גיגן
יודן בן ישמעאל

**רבי יודן (יהודה) בן רבי ישמעאל** היה אמורא ארץ-ישראלי מהדור השלישי לאמוראים. 

יש שקשרו את רבי יודן ב"יודן בן ישמעאל" המוזכר בכתובת ארמית שנמצאה על כיסא בבית הכנסת בכורזים:. אי לכך, משערים שהיה ככל הנראה עשיר גדול, משום שתרם את העמודים והמדרגות מכספו.

## מספר אזכורים בתלמוד ובחז"ל
רבי יודן מוזכר בתלמוד הירושלמי מספר פעמים, ביניהם במסכת ברכות, שם מסופר עליו שמרוב שהיה הוגה בתורה, הייתה נופלת ממנו טליתו ולא היה שם לב לכך.

מסופר עליו בתלמוד הירושלמי, שביקש מהמתורגמן שלו, שיאמר לאחר תרגום הדרשה שלו, את תפילת רבי חייא: .

## הערות שוליים

קטגוריה:הדור השלישי לאמוראי ארץ ישראל
We Were Happy

"**We Were Happy**" (בעברית: "**היינו שמחים**") הוא שיר שהוקלט על ידי הזמרת-יוצרת האמריקאית טיילור סוויפט, מתוך *[[Fearless (Taylor's Version)]]*. השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "That's When", "Don't You" ו-"Bye Bye Baby". השיר נכתב על ידי סוויפט וליז רוז והופק על ידה ועל ידי ארון דסנר. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם.

עם יציאתו, "We Were Happy" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-15 במצעד השירים מתחת להוט 100, תוך שדורג במקום ה-95 בקנדה הוט 100, ובמקום ה-43 במצעד שירי הקאנטרי.

## רקע והפקה
"We Were Happy" היה שיר שלא יצא לאור, המפרט את רגשות האשמה של סוויפט עקב התאהבות בבחור מסוים, תוך שהוא מפרט גם את תחושותיה של סוויפט לגבי העתיד שלהם יחד. הוא נכתב בשנת 2005 עם ליז רוז ונועד במקור להיכלל באלבומה השני של סוויפט, *Fearless*. ב-3 באפריל 2021, הודיעה בטוויטר כי הוא ייכלל ב-*[[Fearless (Taylor's Version)]]*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## ביקורת
"We Were Happy" ספג ביקורות חיוביות מטעם מבקרי המוזיקה. ב-*[[BuzzFeed]]* הוא דורג כשיתוף הפעולה ה-15 הטוב ביותר של טיילור סוויפט.

### רשימות כל הזמנים וסוף שנה

## קרדיטים וצוות
כל הקרדיטים שלהלן לקוחים מטיידל.

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:שירים על כאב לב
קתדרלת המולד של ישו

**קתדרלת המולד של ישו** (בקופטית: **ⲡⲓⲉⲣⲫⲉⲓ ⲛ̀ⲕⲁⲑⲉⲇⲣⲁ ⲛ̀ⲧⲉ ⲡϫⲓⲛⲙⲓⲥⲓ ⲙ̀ⲡⲭⲣⲓⲥⲧⲟ**) היא קתדרלה קופטית-אורתודוקסית, שנמצאת בבירת מצרים החדשה. הכנסייה נחנכה על ידי נשיא מצרים, עבד אל-פתאח א-סיסי ועל ידי האפיפיור ה־118 של הכנסייה הקופטית, תאודורוס השני ב-6 בינואר 2019. זו הכנסייה הגדולה ביותר במזרח התיכון.

## היסטוריה
בינואר 2017 ומספר שבועות לאחר פיגוע הירי באל-מניא בו נרצחו כ-29 נוצרים קופטים הורה נשיא מצרים, עבד אל-פתאח א-סיסי להקים מסגד וכנסייה בבירת מצרים החדשה שיהיו המסגד והכנסייה הגדולים ביותר במצרים וזאת על מנת שיהפכו לסמל של דו-קיום ואחדות לאומית. למעשה, במשך עשרות שנים הוגבלת המכסה להקמה כנסיות במצרים וזאת כדי להימנע מפגיעה באסלאם, עם זאת באוגוסט 2017 הפרלמנט המצרי החליט להסיר את המגבלות ובכך התאפשרה בנייתה. הקתדרלה נבנתה על ידי מהנדסים מכוחות הצבא המצרי.

ב-6 בינואר 2019 נחנכה הכנסייה על ידי נשיא מצרים, עבד אל-פתאח א-סיסי ועל ידי האפיפיור ה־118 של הכנסייה הקופטית, תאודורוס השני ב-6 בינואר 2019. זו הכנסייה הגדולה ביותר במזרח התיכון. מסגד אל-פתאח אל-עלים נחנך אף הוא באותו יום.

## קישורים חיצוניים

## הערות שוליים

קטגוריה:בירת מצרים החדשה
קטגוריה:נצרות קופטית
קטגוריה:מצרים: מבני דת
פולקסווגן תלאגון

**פולקסווגן תלאגון** (באנגלית: **Volkswagen Talagon**) היא מכונית במרכב קרוסאובר בעלת שישה או שבעה מקומות, שמיוצרת על ידי פולקסווגן מאפריל 2021. היא הוצגה בתערוכת הרכב הבינלאומית של שאנגחאי ב-22 באפריל 2021. התלאגון הוא הקרוסאובר הגדול ביותר של פולקסווגן, אך הוא מיועד לשוק הסיני בלבד. בשנת 2019 הציגה פולקסווגן דגם קונספט מקדים בשם פ**ולקסווגן SMV**.

## מפרט טכני
התלאגון כוללת מנוע טורבו בנזין V6 צילנדרים בנפח 2.5 ליטרים המספק כ-299 כוחות סוס. תיבת הילוכים אוטומטית בעלת שבעה הילוכים.

## גלריה

קובץ:Volkswagen Talagon 003.jpg|מבט לפגוש האחורי
קובץ:Volkswagen Talagon 002.jpg|מבט לפגוש הקידמי
קובץ:Volkswagen Talagon 004.jpg|מבט לצד


## קישורים חיצוניים

* 

## הערות שוליים

תלאגון
קטגוריה:קרוסאובר
קטגוריה:מכוניות קונספט
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
אייסה גונסאלס

**אייסה גונסאלס** (בספרדית: **Eiza González**; ב-30 בינואר 1990) היא שחקנית קולנוע וטלוויזיה ומוזיקאית מקסיקנית. ידועה ממשחקה בטלנובלות מקסיקניות. לאחר מכן החלה את הקריירה שלה בארצות הברית בסדרה "מצאת החמה עד צאת הנשמה: הסדרה" בתור סאנטאניקו פאנדומניום, ובסרטי קולנוע כמו "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט" ו"גודזילה נגד קונג".

## ביוגרפיה
גונסאלס נולדה ב-30 בינואר 1990 במקסיקו סיטי, בירת מקסיקו, בתם של הדוגמנית המקסיקנית גלנדה ריינה ושל קרלוס גונסאלס ולה אח אחד - יולן. אביה נהרג בתאונת אופנוע כשהייתה בת 12, דבר שהיא ציינה כגורם שהשפיע על הקריירה שלה.

היא למדה בשני בתי ספר פרטיים במקסיקו סיטי: "Edron Academy" ו-"ASF Mexico". לאחר מכן למדה במשך שנתיים בבית הספר למשחק "Centro de Educación Artística" וסיימה את לימודיה ב-2007.

## קריירה
התפקיד הראשון שלה בטלוויזיה היה בתפקיד ראשי של לולה ולנטה בטלנובלה המקסיקנית "Lola: Once Upon a Time" מ-2007. ב-2008 היא עברה לניו יורק ללמוד משחק במכון לי סטרסברג לתיאטרון ולקולנוע ושבה למקסיקו בסוף אותה שנה, אז דיבבה בסרט "הורטון שומע מישהו" לספרדית את ג'סיקה קוויליגן. באפריל 2009 לוהקה לפרק אחד בסדרה המקסיקנית "נשים רצחניות" בתור האנטגוניסטית גבי.

לאורך השנים שיחקה בסדרות וסרטים שונים, ביניהם בסדרה "מצאת החמה עד צאת הנשמה: הסדרה", בסרט "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט", "אכפת לי", "גודזילה נגד קונג", דיבוב בסרט "ספיריט: לחופש נולד" ובסרט "אמבולנס".

מעבר להיותה שחקנית, גונסאלס היא גם מוזיקאית שהוציאה שני אלבומי מוזיקה ומיני-אלבום, וכן שימשה כפרזנטורית של מספר חברות ובהן "Neutrogena".

## חיים אישיים
גונסאלס מתגוררת החל מאוגוסט 2013 בלוס אנג'לס. ב-2015 חשפה כי סבלה מדיכאון ומהפרעת אכילת יתר  לאחר מות אביה, מגיל 15 עד 20.

## דיסקוגרפיה
### אלבומי אולפן
* 2009: *Contracorriente*
* 2012: *Te Acordarás de Mí*

### מיני-אלבומים
* 2009: *Mi Destino Soy Yo*

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:זמרות מקסיקניות
קטגוריה:שחקניות קולנוע וטלוויזיה מקסיקניות
קטגוריה:שחקני קולנוע וטלוויזיה מקסיקנים
קטגוריה:מקסיקנים שנולדו ב-1990
Unfriendly Fire

***Unfriendly Fire: How the Gay Ban Undermines the Military and Weakens America*** הוא ספר עיון פוליטי אמריקאי מ-2009 שנכתב על ידי נתנאל פרנק . הספר טוען כי מדיניות "אל תשאל, אל תספר" האוסרת מאנשים שפועלים בכוחות המזוינים של ארצות הברית לצאת מהארון, פוגעת ביכולת הצבאית של ארצות הברית. לפי פרנק, 12,000 איש, מהם 800 שנחשבו על ידי הממשלה הפדרלית של ארצות הברית כ-"קריטיים למשימה", שוחררו מהצבא ב-1993–2008, בהתבסס על מדיניות שפרנק הגדיר אותה כ-"משורשת בהונאה, הונאה ודיכוי."

ב-2010, הספר זכה בפרס ספרי סטונוול , שהוענק על ידי איגוד הספריות האמריקאי.

## תוכן
בספר, פרנק טוען שהצבא הטיל איסורים על הומוסקסואלים מחשש שהשירות שלהם יכתים את האידאולוגיה הגברית של הצבא. פרנק טוען גם כי מדיניות אל תשאל, אל תספר, שנחקקה ב-1993 על ידי נשיא ארצות הברית, ביל קלינטון, בניסיון לקדם זכויות הומוסקסואליות בצבא, הגדילה באופן משמעותי את כמות השחרורים וההטרדות אל עבר הומואים בצבא, בעוד שעבריינים, אסירים לשעבר ונושרים מהתיכון התקבלו בזרועות פתוחות. בעוד שהמדיניות עצמה ביקשה מהחיילים ההומוסקסואליים שלא לדון על נטייתם המינית, בשביל לשמור על לכידות קבוצתית, הספר הציג ראיות אמפיריות שטוענות כי מדיניות זו גרמה להשפעות שליליות. על פי הספר, מכון ראנד הזמין דו"ח בן 500 עמודים שהראה כי שירות הומוסקסואלים בצבא ארצות הברית לא ישפיע כלל על המוכנות הצבאית. עם זאת, גנרלים התעלמו ממנו לטובת סרטון שהפיץ מפיק נוצרי שתיאר בצורה גרפית יחסי מין הומוסקסואליים.

לדברי פרנק, גנרלים, שהיו מעורבים בעבר ביצירת מגבלות על משרתים הומוסקסואליים, הודו בגלוי, במהלך ראיונותיהם עם פרנק, כי מדיניות זו לא נוצרה על סמך נתונים אמפיריים, אלא על דעות קדומות ופחדים, כמו כן על לחץ מצד פעילים וארגונים הומופוביים. פרנק, עמית מחקר בכיר בפאלם סנטר , אוניברסיטת קליפורניה בסנטה ברברה, שוחח עם שישה אדמירלים וגנרלים שסייעו בניסוח המדיניות מ-1993. הגנרל רוברט אלכסנדר, שעמד בראש הפאנל, אמר כי הממצאים היו סובייקטיביים לחלוטין ולא התבססו על נתונים ממשיים, וכי אף אחד מהמנזחים לא הבין לחלוטין מה המשמעות של "נטייה מינית". האדמירל בדימוס של צי ארצות הברית, ג'ון הדסון , שסייע לנסח מדיניות, אמר לפרנק כי הערכת השירות ההומוסקסואלי הייתה "מבוססת על שום דבר. זה לא היה אמפירי, זה לא נחקר, זה היה קרבי לגרמרי, אינטואיטיבי." סגן אלוף רוברט מגיניס, שסייע גם הוא בכתיבת המדיניות, אמר כי הוא מטיל ספק בשירות הומוסקסואליים בצבא "מסיבות פוליטיות" מאחר שהוא יודע שגישה זו תהיה יותר יעילה, מאשר מערכת מוסרית כנגד יחס שווה להומואים.

## קישורים חיצוניים
* 

* ''Unfriendly Fire'' by Nathaniel Frank (official site)
* Amazon.com listing of ''Unfriendly Fire''
* Palm Center


## הערות שוליים

קטגוריה:ספרות להט"ב
קטגוריה:ספרי עיון אמריקאיים
האוקטגון (מצרים)

**האוקטגון** (בערבית: **الأوكتاجون**) הוא מטה מדיני חדש, שצפוי לשמש את משרד ההגנה המצרי , ומהווה חלק מיוזמה רחבת היקף הנקראת חזון מצרים 2030 שבמסגרתו יועברו כל משרדי הממשלה המצרית לבירת מצרים החדשה. המטה הוא המטה הגדול ביותר במזרח התיכון שמשמש משרד הגנה של מדינה ריבונית.

המטה משתרע על שטח של כ-89 קילומטרים רבועים, דבר שהופך אותו למפקדת ההגנה הגדולה בעולם, אפילו יותר מהפנטגון שבארצות הברית. המטה יכלול כ-13 אזורים, שלכל אחד מהם תפקיד ספציפי. באוקטגון יש מלבד המשרדים הביטחוניים עצמם גם בית ספר, פרויקט מגורים, בתי חולים, קניונים ומתחמים נוספים שישרתו את העובדים במתחם ואת התושבים שמתגוררים בסמוך אליו.

המבנה קיבל את שמו בעקבות צורתו המתומנת. כמו מבנים רבים נוספים בעיר בירת מצרים החדשה גם סגנון המבנה, האוקטגון, הושפע מהארכיטקטורה המצרית העתיקה.

## ששת המרכזים של האוקטגון
# מרכז הנתונים האסטרטגי המאוחד - מכיל את כל הנתונים של מוסדות המדינה.
# מרכז הבקרה של הרשת האסטרטגית - שולט בגוף המינהלי של המדינה.
# מרכז ניהול ותפעול שירותים ממלכתי - שולט בסוכנויות המדינה ובמתקניה.
# מרכז בקרת רשתות וטלקומוניקציה - מבטיח את יציבות התקשורת ברחבי המדינה
# מרכז חירום ובטיחות - מנהל שירותי חירום ושירותי אבטחה בשטח.
# מרכז תחזית מזג אוויר - מכין את מרכז ההגנה הממלכתי במקרה של אסונות טבע מכל סוג.
## ראו גם
* בניין המטה הכללי (מוסקבה)
* בניין המטה הכללי (סנקט פטרבורג)
* בניין משרד ההגנה של רוסיה והמרכז הלאומי לניהול הגנת הפדרציה הרוסית
* הפנטגון

## קישורים חיצוניים

## הערות שוליים

קטגוריה:מצרים: צבא וביטחון
קטגוריה:בירת מצרים החדשה
רמי חליס

**רחמים חליס** (נולד ב-21 ביוני 1982) הוא כדורגלן עבר ישראלי, ששיחק בעמדת המגן.

## קריירה
חליס התחיל את הקריירה שלו במחלקת הנוער של הפועל תל אביב. ב-14 בספטמבר 2002, חליס ערך את הופעת הבכורה שלו בליגת העל, בניצחון 2–3 נגד הפועל פתח תקווה וכעבור 5 ימים, ערך את הופעת הבכורה שלו בזירה האירופית בניצחון 0–2 נגד קרנטן במסגרת גביע אופ"א. בעונתו הראשונה במועדון, חליס רשם 29 הופעות בליגה. ב-20 במרץ 2004, חליס הבקיע את שער הבכורה שלו בקבוצה הבוגרת בתיקו 2-2 נגד הפועל פתח תקווה.

ב-1 בנובמבר 2006, חליס הושאל להפועל אשקלון מהליגה הלאומית. חליס, היה שותף לעלייה ההיסטורית של הקבוצה לגמר גביע המדינה בכדורגל בו הפסידה להפועל תל אביב וחליס עצמו רשם 68 דקות במשחק זה. אך באותה עונה, ירדה אשקלון לליגה הארצית.

ב-25 ביוני 2007, חליס חזר לליגת העל כאשר הושאל למכבי הרצליה. בהרצליה, חליס רשם רק 7 הופעות ובסיום העונה הקבוצה ירדה לליגה הלאומית וחליס עזב את המועדון.

בהמשך הקריירה, חליס שיחק גם במכבי באר שבע, הפועל כפר סבא ומכבי עירוני ג'ת אל-אהלי, עד לפרישתו בקיץ  כאשר הוא בן 29.

לזכותו של חליס, 3 הופעות בנבחרת הצעירה, בהם כבש שער עצמי בהפסד 0–3 לצרפת.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אשקלון: כדורגלנים
קטגוריה:כדורגלני הפועל תל אביב
קטגוריה:כדורגלני הפועל אשקלון
קטגוריה:כדורגלני מכבי הרצליה
קטגוריה:כדורגלני מכבי באר שבע
קטגוריה:כדורגלני הפועל כפר סבא
קטגוריה:כדורגלני מכבי עירוני ג'ת אל-אהלי
קטגוריה:ישראלים שנולדו ב-1982
פרנק ג'ונסטון

**פרנק ג'ונסטון**, (באנגלית: **Frank Johnston** ; 19 ביוני 1888 – 19 ביולי 1949) היה צייר קנדי וחבר בקבוצת השבעה.

## ביוגרפיה וקריירה
פרנק ג'ונסטון נולד ב-19 ביוני 1888 בטורונטו, בנם של יו האנס ומרי אליזבת (רודריק) ג'ונסטון. הוא התחנך בבית הספר הטכני המרכזי בטורונטו, למד אצל גוסטב האן ובבית הספר לאמנות במרכז אונטריו אצל ויליאם קרושנק וג'ורג' אגניו ריד.

בשנת 1908 הצטרף לחברת אמנות מסחרית גריפ בע"מ. בשנת 1910 הוא עזב לארצות הברית שם למד אמנות בפילדלפיה ועבד בעיצוב מסחרי בניו יורק.

עם שובו לטורונטו בשנת 1915, הוא השתמש בזמנו הפנוי מאמנות מסחרית כדי להמשיך בציורי נוף, דרך טיולי רישום ברחבי טורונטו. בשנת 1918 הוא הוזמן על ידי "אנדרטת המלחמה הקנדית" לתעד אימונים של אנשי צוות טיסה קנדיים לתפקידם. משנת 1918 הצטרף לציירים לורן האריס וג'יימס הארווי מקדונלד במסעותיהם לאלגומה.

ציוריו מאותן שנים מבטאים פרשנות דקורטיבית חזקה לנוף, והוא השתמש לעיתים קרובות בטמפרה ולא בצבע שמן כדי לחפש את דפוס ומרקם הנושא שלו. קצב הציור של ג'ונסטון היה כזה שמנסיעה אחת לאלגומה בשנת 1919, הוא הציג בגלריה לאמנות בטורונטו שישים עבודות - יותר מכל אמן אחר. כעבור כמה חודשים הוא הציג תצוגה גדולה בתערוכת יחיד של 200 ציורים.

בשנת 1920 הוא הוזמן להצטרף לקבוצת השבעה, אך הקשר שלו אליה היה קצר. הוא אמנם השתתף בתערוכה הראשונה של הקבוצה בשנת 1920, אך ב-1921 עזב את טורונטו כדי להיות מנהל בית הספר לאמנות בויניפג. הוא טען כי אין לו מחלוקת עם הקבוצה, אלא רק שהוא רוצה ללכת בדרכו.

ב-1927 הוא שב לטורונטו ועבד כמנהל בקולג' לאמנות באונטריו. בשנים מאוחרות יותר, סגנונו של האמן נעשה מציאותי יותר וחשף קסם חזק מאיכויות האור, במיוחד אור על שלג. נושא זה חזר על עצמו בעבודות מאוחרות, בציורים גדולים של שנות השלושים והארבעים, כמו גם בציורי עמק הנהר, בעזרת הכחול בהיר של המים המנוגד לגדות עמוסות שלג. ציוריו משתרעים בין האזור הכפרי הפסטורלי באזור וויברידג' לצפון קוויבק והשטחים הצפון-מערביים. הוא החל לקיים תערוכות יחיד קבועות בשנות העשרים של המאה העשרים וציוריו מצאו שוק גדול בקרב הציבור. בניגוד לאמנים קנדים רבים, ג'ונסטון הצליח להשיג הצלחה כלכלית ניכרת בחייו.

הוא הפך לחבר באקדמיה המלכותית לאמנויות. הוא היה גם חבר באגודת האמנים אונטריו. עבודתו נמצאת באוספים ציבוריים רבים כגון הגלריה הלאומית של קנדה.

הוא נפטר בטורונטו בשנת 1949 ונקבר יחד עם חבריו לקבוצת השבעה במתחם אוסף האמנות הקנדי מקמייקל בקלינבורג, אונטריו.

## גלריה

File:Frank Johnston Reflections.jpg|השתקפות

File:Frank Johnston Sunset in the Bush.jpg|שקיעה ביער

File:Pools of Sapphire Frank Johnston 1941 (Eli RubensteinPhoto).jpg|בריכת מים

File:Frank Johnston - What Greets the Eye When You Look Back at the Pilot CWM 19710261-0288.jpg|הטייס

File:Frank Johnston-Sopwith Camel Looping (CWM 19710261-0254).jpeg|אימון טיסה

File:Frank Johnston-Artillery Observation- Pilot Observing Shell Burst (CWM 19710261-0287).jpeg|אימוני הפצצה

## קישורים חיצוניים

* 
## הערות שוליים

קטגוריה:ציירים קנדים
קטגוריה:קנדים שנולדו ב-1888
קטגוריה:נפטרים ב-1949
ברברה אס

**ברברה אס** (באנגלית: **Barbara Ess**; בשם ילדותה **ברברה איילין שוורץ**, **Barbara Eileen Schwartz**; 4 באפריל 1944 – 4 במרץ 2021) הייתה צלמת שהשתייכה לזרם פיקטוריאליזם, מוזיקאית ועורכת אמריקאית.

## ספרה

* *I Am Not This Body: The Pinhole Photographs of Barbara Ess* by Guy Armstrong, Michael Cunningham, Thurston Moore and Barbara Ess (June 15, 2005)

## לקריאה נוספת

* Will Heinrich, '''Barbara Ess, 76, Musician and Photographer Who Blurred the Lines Between Life and Art. הניו יורק טיימס, March 11, 2021. p.A24.


## קישורים חיצוניים

קטגוריה:צלמים אמריקאים
קטגוריה:מוזיקאים אמריקאים
קטגוריה:עורכים אמריקאים
קטגוריה:צלמות אמריקאיות
קטגוריה:מוזיקאיות אמריקאיות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
מרטינס דפקוס

**מרטינס דפקוס** (בליטאית: **Martynas Dapkus**; נולד ב-16 בפברואר 1993) הוא כדורגלן ליטאי, המשחק בעמדת המגן הימני בפ.א. שיאוליאי.

## קריירה
דפקוס התחיל את הקריירה שלו באקדמיית הכדורגל של ליטא. בשנת , הצטרף לאיסצ'יאי קובנה, ממנה עבר לאטלטס קובנה. בקיץ , דפקוס הצטרף לקבוצת הנוער מכבי חיפה, בהמלצתו של ריימונדס ז'וטאוטאס, שחקן העבר של המועדון. בקיץ , דפקוס הושאל להפועל נצרת עילית מהליגה הלאומית, בה שיחק שנתיים.

בעונת , חזר לליטא וחתם בשטרומבס. לקראת עונת  חתם בטרקאי, אך בתחילת העונה נפצע וגמר את העונה.

לקראת עונת , דפקוס חתם ביונאבה, במדיה שיחק שנתיים.

לקראת עונת , דפקוס חתם בז'לגיריס קובנה.

בינואר  דפקוס חתם בפ.א. שיאוליאי.

בצעירותו, דפקוס שיחק בנבחרת הצעירה של ליטא. ב-26 במרץ 2013, דפקוס ערך את הופעת הבכורה שלו בנבחרת הבוגרת בהפסד 4-1 ל.

## קישורים חיצוניים

## הערות שוליים

קטגוריה:כדורגלנים ליטאים
קטגוריה:מגני כדורגל ליטאים
קטגוריה:טאורגה: כדורגלנים
קטגוריה:כדורגלני הפועל נוף הגליל
קטגוריה:כדורגלני טרקאי
קטגוריה:כדורגלני ז'לגיריס קובנה
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים ליטאים בישראל
קטגוריה:ליטאים שנולדו ב-1993
ברקס (כפר)

**בֶּרְקֵס** (בהונגרית: **Berkesz**) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית ברקס קטנה משמעותית בעשרות השנים האחרונות, מ-1,105 תושבים בשנת 1990 עד 914 תושבים בשנת 2020.

## יהודי ברקס
יהודים חיו בברקס בתקופות זמן שונות. הקהילה קיבלה את שירותי הדת מקהילת נירדז' () עד ששתי הקהילות יחד עם שאר יהודי הונגריה גורשו ונרצחו בשואה

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
שיר הכד

ממוזער|זיוה ארבל, שהיוותה השראה לכתיבת השיר
"**שיר הכד**", הידוע גם בשם "**הכד**", הוא מקלאסיקות הזמר העברי. מילותיו נכתבו על ידי המשורר והשחקן אברהם חלפי, והוא הולחן בידי המלחין והפזמונאי מרדכי זעירא. את השיר עיבד גיל אלדמע. לשיר ביצועים רבים, בין היתר בוצע בידי שושנה דמארי, ברכה צפירה, נעמי צורי, שמעון בר, טובה פרדו, עוזי מאירי, הגבעטרון, עפרה חזה ושלמה ארצי.

## הרקע לכתיבת השיר
זיוה ארבל (לשעבר הלוי), קצינת קשר בפלמ"ח, צולמה ביולי 1948 בידי הצלם הצבאי בוריס כרמי כשהיא לוגמת מתוך כד. הצילום התפרסם בביטאון הצבאי "במחנה", ומתחתיו נכתבה השורה "מי מקנא בכד?". חלפי התרשם מהצילום וכתב בהשראתו את השיר.

## לחן
מרדכי זעירא שיתף פעולה עם משוררים רבים, בין היתר עם אברהם חלפי. זעירא, שטען כי מלחיני הארץ צריכים לשאוב השראה מהמוזיקה היהודית, הלחין את צלילי הפתיחה של "שיר הכד" בעקבות נוסח "אקדמות" לחג השבועות.

## קישורים חיצוניים

* מידע על השיר באתר "מרחב" של הספרייה הלאומית

## הערות שוליים

קטגוריה:שירי שנות ה-1940
קטגוריה:שירי ברכה צפירה
קטגוריה:שירי שושנה דמארי
קטגוריה:שירי נעמי צורי
קטגוריה:שירי עפרה חזה
קטגוריה:שירי שלמה ארצי
קטגוריה:שירי עוזי מאירי
קטגוריה:שירים בעברית
קטגוריה:שירים שנכתבו על ידי אברהם חלפי
קטגוריה:שירים שהולחנו על ידי מרדכי זעירא
קטגוריה:שירי מלחמת העצמאות
קטגוריה:הפלמ"ח
קטגוריה:כדים
ג'רמי אוואנס

**ג'רמי אוואנס** (באנגלית: **Jeremy Evans**; נולד ב-24 באוקטובר 1987) הוא כדורסלן אמריקאי, המשחק בעמדות הפאוור פורוורד והסנטר בקבוצת פנאתינייקוס מליגת העל היוונית ומהיורוליג.

## קריירה
### יוטה ג'אז
אוואנס העמיד את עצמו לבחירה בדראפט 2010 שם הוא נבחר במקום ה-55 על ידי יוטה ג'אז. יוטה ג'אז ויתרה על אוואנס לטובת קבוצת ליגת הפיתוח סולט לייק סיטי סטראס (קבוצת הבת של הג'אז). הסטארס סיימו באותה עונה במקום ה-5 מתוך 8 במערב. באותה עונה הוא חזר לג'אז שסיימה במקום ה-11 ב-מערב. בעונתו השנייה הוא השתתף בתחרות ההטבעות שם הוא זכה לאחר דאנק מרשים כשהו קופץ מעל שני אנשים, באותה עונה סיימו הג'אז במקום ה-8 במערב והעפילה לפלייאוף שם הפסידה 0–4 לסן אנטוניו ספרס בסיבוב הראשון. בעונתו השלישית שוב נבחר לתחרות ההטבעות שם הפסיד לטרנס רוס, באותה עונה הקבוצה סיימה במקום ה-9. בעונתו הרביעית בקבוצה קבוצתו סיימה במקום ה-15 והאחרון במערב. בעונתו החמישית והאחרונה קבוצתו סיימה במקום ה-11 במערב.

### דאלאס מאבריקס
ב-31 ביולי 2015 חתם אוואנס בדאלאס מאבריקס מה-NBA. במשחקו הראשון בקבוצה הוא רשם: 7 נקודות ו-6 ריבאונדים בניצחון 95–111 על פיניקס סאנס. במהלך העונה אוואנס שיחק גם בטקסס לג'נדס (קבוצת הבת של דאלאס מאבריקס). בעונתו הראשונה והיחידה בקבוצה דאלאס הגיע למקום השישי במערב והעפילה לפלייאוף שם הפסידה 1–4 לאוקלהומה סיטי ת'אנדר. בסוף העונה כחלק מטרייד הגיע אוואנס לאינדיאנה פייסרס שוויתרה עליו.

### חימקי מוסקבה
ב-29 באוקטובר 2016 חתם אוואנס בחימקי מוסקבה מהיורוקאפ ומה-VTB. אוואנס שיחק 2 אצל חימקי מוסקבה הראשון מול ריטאס וילנה והשני מול בלונפסטו פואנלברדה. ביורוקאפ אוואנס העמיד ממוצעים של: 8.0 נקודות, 4.0 ריבאונדים ו-0.5 אסיסטים. חימקי הודחה מהיורוקאפ ברבע הגמר.

### אטלנטה הוקס
ב-21 בספטמבר 2017 חתם אוואנס באטלנטה הוקס. בכל העונה הראשונה והיחידה שלו בקבוצה הוא הושאל לאירי בייקהוס (קבוצת הבת של אטלנטה הוקס). ב-1 באפריל 2018 חתם אוואנס עם הקבוצה לעשרה ימים נוספים.

### דרושפאקה
ב-21 באוגוסט 2018 חתם אוואנס על חוזה לעונה עם דרושפאקה. באותה עונה העמיד אוואנס ממוצעים של: 9.7 נקודות, 5.9 ריבאונדים, 0.8 אסיסטים ו-0.7 חטיפות (ביורוליג), באותה עונה דרושפאקה סיימה במקום ה-16 ביורוליג והודחה.

### חימקי מוסקבה (קדנציה שנייה)
לקראת עונת 2020\2019 חתם אוואנס בחימקי מוסקבה לקדנציה שנייה. באותה עונה חימקי סיימה במקום ה-7.

### ארמני מילאנו
לפני פלייאוף היורוליג של עונת 2020\2021 חתם אוואנס בארמני מילאנו.

## קישורים חיצוניים

קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת מערב קנטקי
קטגוריה:כדורסלני יוטה ג'אז
קטגוריה:כדורסלני דאלאס מאבריקס
קטגוריה:כדורסלני חימקי
קטגוריה:כדורסלני אטלנטה הוקס
קטגוריה:כדורסלני דרושפאקה
קטגוריה:כדורסלני אולימפיה מילאנו
קטגוריה:כדורסלנים אמריקאים
קטגוריה:אמריקאים שנולדו ב-1987
שלמה הגני

**שלמה הגני** (**הניג**; 16 באוקטובר 1926, עין חרוד – 27 בספטמבר 1996, גן שמואל) היה טייס בחיל האוויר הישראלי וחבר קיבוץ גן שמואל. הוא אחד משני האנשים היחידים שעוטרו פעמיים בעיטור המופת.

## ביוגרפיה
שלמה הניג נולד בקיבוץ עין חרוד. הוריו, אתיה ויהושע, היו חברים בגרעין שנועד להצטרף לקיבוץ מרחביה, ואולם, בגיל שלושה חודשים, החליטו הוריו להתיישב בקיבוץ גן שמואל. לשלמה שתי אחיות קטנות ממנו, דינה ונעמי. הוא התחנך בשומריה, בקיבוץ משמר העמק, והדריך בקיני השומר הצעיר בחדרה ובתל אביב. במהלך לימודיו היה חבר בנבחרת הכדורעף של גן שמואל שזכתה בגביע המדינה והשתתפה גם בתחרויות בינלאומיות.

### שירות צבאי ועיטורים
הניג לחם במלחמת השחרור במסגרת ההגנה, במסגרות מרחביות. ב-1950 עבר קורס מ"כים, וכסמל מחלקה לחם ב-1951 בקרב תל מוטילה. רק באותה שנה התגייס פורמלית לצה"ל והתנדב לקורס טיס. הוא סיים את הקורס בהצטיינות ב-1953 והוצב בטייסת 101 ("הקרב הראשונה") כטייס ספיטפייר. ב-1955 הצליח להנחית מטוס למרות תקלה טכנית חמורה שאירעה בו, ואף על פי שמפקד הבסיס, עזר ויצמן, הורה לו לנטוש את המטוס. על מעשהו הוענק לו צל"ש, שהוסב לאחר מכן לעיטור המופת. בדברי ההסבר לעיטור נאמר:

בשנת 1955 השתחרר הניג מצה"ל, אך המשיך לטוס יום בשבוע. בקיבוץ השתלב בענף הבנייה והחל בלימודי הנדסאות בנייה בטכניון. ב-1956 התבקש להשתתף בהבאת מטוסי דאסו אוראגן שנרכשו מצרפת, לישראל. כתנאי להשתתפותו במבצע ההעברה התבקש הניג לעברת את שמו, ולכן שינה את שמו ל"הגני", כשיכול אותיות של שם משפחתו הקודם.

הגני לחם במלחמת ששת הימים כטייס אורגן, ולאחר המלחמה עבר להטיס מטוסי דאגלס A-4 סקייהוק, אותם הטיס במלחמת ההתשה. במלחמת יום הכיפורים היה טייס סקייהוק בטייסת 109 ("העמק"). הוא היה באותה עת בן 47, טייס הקרב המבוגר ביותר בחיל האוויר. על לחימתו עוטר הגני בעיטור המופת בפעם השנייה. בדברי ההסבר לעיטור נאמר:

בשנת 1978 פרש מטיסה, אך המשיך לשרת במילואים. הגני לחם גם במלחמת לבנון הראשונה, בגיל 56, כקצין סיוע אווירי באוגדה 162.

### חיים אישיים
הגני היה חבר קיבוץ גן שמואל כל חייו, ובו עסק בעיקר בתחום הבניין. נישא לעמירה לבית הרצברג, והשניים היו הורים לחמישה ילדים וסבים לתשעה נכדים.

נפטר ב-27 בספטמבר 1996 ממחלה קשה, ונקבר בבית העלמין של קיבוצו גן שמואל .

## קישורים חיצוניים
* שלמה הגני, באתר קיבוץ גן שמואל
* 
* אודי עציון, רס"ן (דימ') שלמה הניג ז"ל, באתר מרקיע שחקים
*  - העיטור הראשון
*  - העיטור השני
* 

קטגוריה:מעוטרי עיטור המופת
קטגוריה:מעוטרי עיטור המופת במלחמת יום הכיפורים
קטגוריה:גן שמואל: אישים
קטגוריה:טייסי חיל האוויר הישראלי
קטגוריה:רבי-סרנים בצה"ל
קטגוריה:חיילי צה"ל במלחמת העצמאות
קטגוריה:חיילי חיל האוויר במלחמת סיני
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
קטגוריה:אישים הקבורים בגן שמואל
קטגוריה:ישראלים שנולדו ב-1926
קטגוריה:ישראלים שנפטרו ב-1996
אסף בן שמעון

**אסף בן שמעון** (נולד ב-29 בינואר 1984) הוא שחקן ומטפל בפסיכודרמה ישראלי.

## ביוגרפיה
בן שמעון נולד וגדל בשכונת רמת אליהו בראשון לציון לאילן ויפה. למד בבית הספר התיכון על שם מיי בויאר בירושלים. ב-2002 התנדב לשירות צבאי עד 2004, ההתנדבות עקב מחלת ניוון רשתית איתה מתמודד בן שמעון.

אביו אילן, שהיה הלום קרב, התאבד בשנת 2011.

בשנים 2004–2007, למד בסטודיו למשחק של יורם לוינשטיין. בשנת 2008 למד בתוכנית הסבת אקדמאים להוראת התיאטרון במכללת סמינר הקיבוצים. בשנת 2013 החל ללמוד לתואר שני בטיפול באמצעות אומנויות בהתמחות פסיכודרמה במכללת סמינר הקיבוצים עד לשנת 2016.

בשנים 2017–2019 למד פסיכותרפיה התנהגותית-קוגניטיבית במערך לימודי החוץ באוניברסיטה פתוחה המחלקה לפסיכולוגיה וחינוך בשיתוף מכון פסגות.

## פילמוגרפיה
### סרטים וסדרות

### תיאטרון
בן שמעון שיחק בהצגות תיאטרון הבאות:
* "אנטיגונה"
* "במבוני אין כמוני"
* "שמוליק של זהרה"
* "נרניה"
* "אמיל והבלשים"
* "אליעזר בן יהודה"
* "איימון"
* "בן בהפתעה"
* "פארסה"
* "מנדרגולה"
* "קיר הזכוכית"
* "בלי עין הרע"
בשנת 2021 החל להעלות הצגת יחיד בשם "בלי עין הרע" אותה כתב יחד עם חברו לבית ספר למשחק, שראל פיטרמן במסגרת עבודתם ב'תיאטרון הנפש'.

## חיים אישיים
בילדותו התגלתה אצלו מחלת רטיניטיס פיגמנטוזה, והוא בעל תעודת עיוור. בן שמעון נשוי ואב לשלוש בנות, מתגורר בראשון לציון.

עוסק בטיפול נפשי בילדים ונוער.

## קישורים חיצוניים

* 
* סיפורו המרגש של אסף בן שמעון, באתר סל"ה - הסטודיו לאמנויות התיאטרון מיסודו של יורם לוינשטיין
* 
* 
## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון בויאר
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ראשון לציון: אישים
קטגוריה:עיוורים ישראלים
קטגוריה:ישראלים שנולדו ב-1984
פרס גראמי לווידאו קליפ הטוב ביותר

**פרס גראמי לווידאו קליפ הטוב ביותר** הוא פרס, אשר ניתן מטעם טקס פרסי הגראמי לוידאו קליפ הטוב ביותר שיצא באותה שנה. במקור שם הפרס היה "פרס גראמי לקליפ הטוב ביותר, בגרסה קצרה". הפרס הוגש לראשונה בשנת 1984. הרעיון ליצירת הפרס נגזר מהקטגוריה "הסרט המוזיקלי הטוב ביותר". הפרס הוגש עד 1988 שאז הוחלט להסיר את הקטגוריה ולשים במקומה את הקטגוריות "הקונספט הטוב ביותר לקליפ" ו"ההופעה הטובה ביותר קליפ". אך בשנת 1990 הוחלט להסיר קטגוריות אלו ולחזור לקטגוריה המקורית. עד שנת 2012 הקטגוריה נקראה בשם המקורי שלה אך בשנת 2013 הוחלט לשנות את שם הקטגוריה "לקליפ הטוב ביותר".

בשנתיים הראשונות הפרס הוענק אך ורק לאמן אשר בבעלותו היה הקליפ. לאחר מכן בשנת 1986 הוחלט לתת אותו רק למפיקים ולבמאים של אותו הקליפ, אך בשנת 1987 שוב הפרס ניתן רק לאמן שבבעלותו הקליפ. בשנת 1990 כאשר הקטגוריה חזרה בחזרה הפרס שוב הוענק גם לבמאים ולמפיקים וכך עד היום.

פיטר גבריאל, ליידי גאגא, ביונסה, מייקל ג'קסון, ג'נט ג'קסון, ג'וני קאש, קנדריק לאמר וטיילור סוויפט הם היחידים שהצליחו לזכות בפרס זה פעמיים. מארק רומאנק מחזיק בשיא של הבמאי שזכה הכי הרבה פעמים בקטגוריה זו כאשר זכה 3 פעמים. הזמרת ביורק מחזיקה בשיא של הכי הרבה מועמדויות ללא זכיות כאשר הייתה מועמדת בקטגוריה 4 פעמים ללא זכייה.

## זוכים ומועמדים
[upright|ממוזער|alt=A man wearing dark sunglasses and a jacket covered in blue and yellow rhinestones, holding up his right hand which is covered in a white glove. Behind him stands a man in a black suit.|בתמונה, [מייקל ג'קסון אשר היה לבין האמנים הבודדים שזכו בפרס זה פעמיים.]]
[upright|ממוזער|alt=A woman sitting at a table with her arms crossed; she is wearing red lipstick and a colorful dress with sequins.| [פאולה עבדול, אשר זכתה בפרס בשנת 1991]]
[upright|ממוזער|alt=A woman in black clothing holding a guitar and standing behind a microphone stand with one arm extended straight into the air. In the background is a screen with shades of pink and purple.|[מדונה, הזוכה בפרס בשנת 1999]]
[upright|ממוזער|alt=A man in a pink dress shirt and tan jacket holding up a producer credit for "The 1 Second Film" (as indicated by the text).| [ספייק ג'ונז אשר זכה בפרס בשנת 2002 כבמאי.]]
[upright|ממוזער|alt=Four men wearing dress shirts and ties of various colors with their hands extended in uniform positions. All four men are looking straight ahead, and stand before trees and a blue tarp.| [Ok Go, הלהקה אשר זכתה בפרס בשנת 2007]]
[alt=A woman with blond hair and a microphone up to her mouth|ממוזער|213x213px| [ליידי גאגא, אשר זכתה בפרס ב-2011]]
[upright|ממוזער|alt=A woman wearing a black turtle neck with a microphone in front of her face|[אדל, הזוכה בפרס בשנת 2012]]
[upright|ממוזער|alt=A women with a red dress singing into a gold microphone|[ריהאנה, הזוכה בפרס בשנת 2013]]
[upright|ממוזער|[ג'סטין טימברלייק, הזוכה בפרס לשנת 2014]]
[ממוזער|left|upright|בין הבמאים הבודדים שזכו בפרס פעמיים, [דייוויד פינצ'ר]]
[upright|ממוזער|[טיילור סוויפט, הזוכה בפרס בשנת 2016]]
[upright|ממוזער|[ביונסה, האישה היחידה מלבד ליידי גאגא שזכתה בפרס זה פעמיים.]]
[upright|ממוזער|[קנדריק לאמר, הזוכה של שנת 2018.]]
[upright|ממוזער|[דונלד גלובר, הזוכה של שנת 2019.]]

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
*
וידאו קליפ
נווה גן (פתח תקווה)

**נווה גן** היא שכונת יוקרה בצפון־מערב פתח תקווה. השכונה הגובלת בצפון בשכונות אם המושבות, אם המושבות החדשה, בדרום בשכונת רמת ורבר, במערב בקריית אריה ובמזרח בשכונת קרול.

בשכונה גרים כ-17,000 תושבים, ומקור שמה הוא על שם החברה הקבלנית שבנתה את בנייניה הראשונים.

## היסטוריה
השכונה הוקמה בסוף שנות ה-90 כשכונה עם בנייה לגובה של עד 8–9 קומות, ובשנים האחרונות היא עוברת לבנייה רוויה מואצת לגובה רב (16 קומות ומעלה).

במסגרת מבצע עם כלביא פגע בשכונה טיל איראני ממנו נהרגו ארבעה תושבים ונפצעו עשרות.

## תחבורה
הקו האדום של הרכבת הקלה עובר בגבול הדרומי של השכונה, כאשר תחנת דנקנר ותחנת קרול הן התחנות היחידות לאורך גבול השכונה.

## סביבה
במרכז השכונה נמצא פארק רחב ידיים שנקרא על שמה של תמר בורנשטיין-לזר. בפארק יש ציטוטים מכמה ספרי קופיקו שלה.

כמו כן, בצפון-מערב השכונה נמצאת גם חורשת אקליפטוסים, וישנו מספר גינות משחק קטנות יותר ושטחים ירוקים אחרים.

השכונה קרובה לפארק יד לבנים שברמת ורבר.

## חינוך
בשכונה נמצאים כ-40 גני ילדים, שני בתי ספר יסודיים, בית ספר שש שנתי וסניפים של תנועות הנוער עזרא, בני עקיבא, והנוער העובד והלומד, כאשר סניף זה עבר אל שכונה זו לאחר ששכן בשכונת אם המושבות החדשה. כיום הוא מקבל חניכים מבתי הספר השונים בשתי שכונות אלה.

## פעילות ובילוי
מלבד הפארקים הירוקים והגינות בשכונה ובסביבתה, בשכונה נמצא גם "ספורטן פתח תקווה", הקאנטרי קלאב הגדול בפתח תקווה ובסביבתה.

## קישורים חיצוניים

קטגוריה:פתח תקווה: שכונות
תחנת פלושאד רבוליוציי

**פלושאד רבוליוציי** (ברוסית: **Площадь Революции**) היא תחנת הרכבת התחתית של מוסקבה בקו ארבטסקו פוקרובסקאיה. ממוקמת ברובע טברסקוי במחוז המרכזי.

התחנה נפתחה ב-13 במרץ 1938 וקרויה על שם אחת מהכיכרות המרכזיות של מוסקבה, כיכר רבוליוציי.

פלושאד רבוליוציי היא אחת מתחנות הרכבת התחתית הפופולריות ביותר בקרב תיירים.

## קישורים חיצוניים

## הערות שוליים

פלושאד רבוליוציי
Rescue Me (שיר של ואן ריפאבליק)

"**Rescue Me**" (בעברית: **תצילו אותי**) הוא סינגל של הלהקה האמריקאית ואן ריפאבליק, שיצא ב-17 במאי 2019, על ידי אינטרסקופ רקורדס ומוזלי מיוזיק גרופ . השיר מופיע באלבום החמישי של הלהקה, *[[Human (אלבום של ואן ריפאבליק)|Human]]*. השיר זכה ליותר מ-414 מיליון השמעות בספוטיפיי.

## קידום השיר ווידאו קליפ
הלהקה הכריזה על קידום הסינגל שלושה ימים לפני שיצא, ב-14 במאי, תוך כדי שהיא מציגה טיזרים לווידאו קליפ של השיר.

הווידאו קליפ, שבוים על ידי כריסטיאן לאם, יצא ב-17 במאי 2019, וזכה ליותר מ-115 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי פלטינה בארצות הברית
קטגוריה:סינגלים בהוצאת אינטרסקופ רקורדס
וויט סורס

**Mend.io** (בעבר ״וויט סורס״, מאנגלית: **White Source**) היא חברה המפתחת טכנולוגיה לניהול ואבטחה של תוכנות קוד פתוח. החברה הוקמה ב-2011 על ידי רון רימון, עזי כהן ורמי שש.

החברה מפתחת פלטפורמה אשר מאפשרת ניהול של רכיבי הקוד הפתוח בחברות המפתחות תוכנה. החל מתאריך 25 במאי 2022, החברה שינתה את שמה וכעת נקראת Mend.io.

## גיוסי הון
בין השנים 2011–2021 גייסה החברה במצטבר כ-121 מיליון דולר ממשקיעים בארבעה סבבי גיוס, מתוכם 75 מיליון דולר בגיוס שהתקיים ב-4 באפריל 2021. את הסבב הובילו קרן הון הסיכון פיטנגו, והשתתפו המשקיעות M112, סאסקוהאנה (Susquehanna Growth Equity) ו-83נורת'.

## מוצר
החברה הוקמה בשנת 2011, לאחר שרון רימון, עזי כהן ורמי שש, מייסדי החברה, מכרו את חברתם יוריקיפאי (Eurekify). כחלק מהמכירה, במהלך תהליך גילוי נאות, התבקשו לייצר דו"ח מלאי של הקוד פתוח של תוכנתם. יצירת דו"ח זה דרשה זמן עבודה ומאמץ רב, מתוך ניסיון זה, הרגישו המייסדים כי עליהם לייצר תוכנה אשר תתמוך בצורך זה.

התוכנה מאפשרת למפתחים, אנשי אבטחת מידע וקציני ציות לאבטח ולנהל את רכיבי הקוד הפתוח בתוכנה המפותחת על ידם.

## קישורים חיצוניים
* 

## הערות שוליים

קטגוריה:חברות אבטחת מחשבים ישראליות
קטגוריה:ישראל: חברות שהוקמו ב-2011
וילאייט ביירות

**וילאייט ביירות** (; ) היה יחידה מנהלית (מדינת מחוז, נפה) עות'מאנית, שהוקמה בשנת 1888 וכללה את אזור החוף של סוריה הגדולה, מלטקיה בצפון ועד יפו בדרום. הווילאייט גבל בווילאייט סוריה ממזרח, וילאייט חלב מצפון ובמוטצאריף של ירושלים מדרום.

## תיחום
היחידה כללה עם הקמתה את מוטצאריף הר הלבנון, בנוסף לחמישה סנג'קים שהופרדו מווילאייט דמשק:
* סנג'ק ביירות
* סנג'ק טריפולי
* סנג'ק עכו
* סנג'ק לטקיה
* סנג'ק שכם
אם כן, היה וילאייט ביירות היחידה הפוליטית המאגדת את ארץ-ישראל (מצפון ליפו), לבנון ומישור החוף של סוריה עד התפרקות האימפריה. עם זאת, הוחרגו מתחומי הווילאייט 2 מחוזות: המוטצאריף של ירושלים (כולל יפו ועזה), אשר לה הוענק מעמד מיוחד באימפריה; וההמוטצאריף של הר הלבנון, בו נדרש טיפול מיוחד בעקבות אירועי הדמים ב-1860. בראש כל אחד משני המחוזות המוחרגים עמד מוטצאריף שהיה כפוף ישירות לסולטן.

## רקע היסטורי
### הטנזימאט
באמצע המאה ה-19, הנהיגו הסולטנים העות'מאניים שורה של רפורמות מקיפות בכל תחומי המדיניות ובכל רחבי האימפריה. רפורמות אלה נקראו טנזימאט (ארגון מחדש). במסגרת רפורמות אלה, חוקק חוק הווילאייטים שמטרתו לארגן מחדש את מחוזות האימפריה תוך החלפת מערכת האיילט.

### הקמת הווילאייט
הקמת וילאייט עצמאי לאזור החוף הלבנטיני בנפרד מסוריה, היה צורך שהתעורר בעקבות פריחתה של העיר ביירות (ומכאן גם מרכזיותה). התחדשות האימפריה הפכה את ביירות למרכז סחר חשוב באותה תקופה, כך שבשנת 1907 עברו בביירות כ-11% מכל סחורות האימפריה. עם כחצי מיליון תושבים שנספרו במפקד האוכלוסין של 1885 (שפורסם בשנת 1908), הוא היה הוילאייט הרביעי בגודלו באימפריה.

האמיר שקיב ארסלאן כתב על הקמת וילאייט ביירות: 
## גלריית תמונות

קובץ:Ottoman levant.png|מפה המתארת את הוילאייטים העות'מאניים בלבנט כולל הסנג'קים שלהם בתחילת המאה ה-20.
קובץ:Ottoman Asia (partial, 1893).jpg|מפת הסהר הפורה העות'מאני משנת 1893.
קובץ:Ottoman Empire Administrative Divisions.png|מפה פוליטית של האימפריה העות'מאנית משנת 1899.


## ראו גם
* חוק הוילאייטים
*איילט צידון
* וילאייט
* סנג'ק
* נפה

## קישורים חיצוניים

## הערות שוליים

ביירות
קטגוריה:לבנון: היסטוריה
קטגוריה:קצרמר - כל הערכים
קטגוריה:הגליל
קטגוריה:התקופה העות'מאנית בארץ ישראל
פרס בחירת הנוער לבחירת מוזיקה – שיר קאנטרי

להלן הזוכים והמועמדים ל**פרס בחירת הנוער לבחירת מוזיקה – שיר קאנטרי** (באנגלית: **Teen Choice Award for Choice Music – Country Song**) שמוענק במסגרת פרסי בחירת הנוער החל משנת 2010. בשנת 2011 הוא הוענק בשם המחודש **פרס בחירת הנוער לבחירת מוזיקה – רצועת קאנטרי**  אך חזר לשמו המקורי.

הזמרת-יוצרת האמריקאית טיילור סוויפט היא האמן המצליח ביותר בהיסטוריית הקטגוריה, עם ארבע זכיות רצופות בסך הכול.

## זכיות ומועמדויות
### שנות ה-2010

## ראו גם
* פרסי בחירת הנוער

## הערות שוליים

קטגוריה:פרסי מוזיקת קאנטרי
שיר קאנטרי
ישי כהן

**ישי (ישראל) כהן** (נולד ב-21 ביולי 1991) הוא עיתונאי חרדי ישראלי, משמש ככתב והעורך הפוליטי של האתר כיכר השבת ופאנליסט קבוע בתוכניות אקטואליה של חדשות 12.

## ביוגרפיה
נולד בירושלים בשם ישראל, לאליהו כהן. למד בישיבת רינת התורה

התחיל את דרכו כצלם של "חדשות 24" בהיותו בגיל 18. ב-2011 החל לשמש ככתב באתר כיכר השבת ולאחר מכן מונה לעורך הפוליטי של האתר. החל מאוקטובר 2019 מגיש באתר תוכנית וידאו שבועית בשם "סוגרים שבוע", בה הוא מראיין פוליטיקאים ובכירים נוספים, ומשמש כפרשן הפוליטי של האתר. אחראי על סיקור המגזר הספרדי בכיכר השבת. במסגרת תפקידו, כהן נוהג לסקר בעיקר רבנים ספרדים ירושלמים כגון הרב בן ציון מוצפי, הרב ציון בוארון, הרב ראובן אלבז ואת הראשונים לציון. הוא חבר בפאנל הפרשנים ברדיו קול חי. ב-2015 הגיש את התכנית "פותחים עניין" ברדיו קול ברמה יחד עם שמואל בן עטר.

בשנת 2013 נבחר לעיתונאי השנה של "מקור ראשון". בשנת 2021 נבחר לאחד ממאה המשפיעים של העיתון "דה מרקר" ונבחר ל-25 המשפיעים בתקשורת החרדית לשנת 2021 באתר חרדים10.

משנת 2022 הוא חבר פאנל קבוע בתוכניות של חדשות 12.

## חיים אישיים
בינואר 2014 נישא לשרה הודיה לוי, אב לארבעה ילדים. מתגורר בשכונת פסגת זאב בירושלים.

## קישורים חיצוניים

* כתבות של ישי כהן באתר כיכר השבת

## הערות שוליים

קטגוריה:סגל רדיו קול ברמה
קטגוריה:עיתונאים חרדים ישראלים
קטגוריה:ירושלים: אישים
קטגוריה:עיתונאי קווי הנייעס
קטגוריה:סגל כיכר השבת
קטגוריה:פסגת זאב: אישים
קטגוריה:ישראלים שנולדו ב-1991
תחנת קומסומולסקאיה

**קומסומולסקאיה** (ברוסית: ) היא תחנת הרכבת התחתית של מוסקבה בקו קולצביה. ממוקמת ברובע קראסנוסלסקי במחוז המרכזי.

תחנת קומסומולסקאיה מחוברת במעבר עם תחנה באותו שם בקו סוקולניצ'סקאיה .

קומסומולסקאיה היא אחת מתחנות המטרו העמוסות ביותר במוסקבה (בעיקר בשל תחנות הרכבת הממוקמות בסמוך: לנינגרדסקי, ירוסלבסקי, וקזנסקי).

## גלריה

קובץ:Moscow YarStation surroundings asv2018-08 img7.jpg|פביליון התחנה


## קישורים חיצוניים

## הערות שוליים

קומסומולסקאיה
מצוק דרנטה

**מצוק דרנטה** (באנגלית: **Drenta Bluff**; בבולגרית: **връх Дрента**) הוא מצוק מכוסה קרח, המהווה את הקצה הדרומי של רמת לואי-פיליפ, בחצי האי טרינטי, שבצפון חצי האי האנטארקטי, בארץ גרהאם שבאנטארקטיקה.

גובהו של המצוק 1,076 מטרים מעל פני הים.

המצוק ממוקם בצידו הצפוני של מעבר בנץ, ומתנשא מעל בקע ורדיקאל שממערב לו, ומעל הדום הקרח קונו, שממזרח - צפון-מזרח לו.

המצוק ממוקם 1.64 קילומטרים צפונית-מערבית מפסגת גיגן; 13.5 קילומטרים דרומית-מזרחית מהר איגנאטייב; ו-6.62 קילומטרים דרומית-מערבית מפסגת סמין.

## היסטוריה
### מיפוי המצוק

המצוק מופה על ידי סוקרים גרמנים וסוקרים בריטיים בשנת 1996.

### מקור השם

המצוק נקרא על שם היישוב דרנטה שבצפון בולגריה.

השם אושר רשמית ב-6 בדצמבר 2010.

## לקריאה נוספת
* הגאזט האנטארקטי הבולגרי 

## קישורים חיצוניים
* מצוק דרנטה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המצוק, תוך סימון אתרים נוספים באזור באתר copernix
* מפת חצי האי טריניטי

## הערות שוליים

דרנטה
דרנטה
ארתור ליסמר

**ארתור ליסמר** (באנגלית: **Arthur Lismer**; 27 ביוני 1885 – 23 במרץ 1969) היה צייר אנגלי-קנדי, חבר בקבוצת השבעה ומחנך. הוא ידוע בציוריו של ספינות בהסוואה.

## ראשית חייו
ליסמר נולד בשפילד, יורקשייר, אנגליה, בנם של הרייט ואדוארד ליסמר. בגיל שלוש עשרה הוא התמחה בחברה בחריטת תמונות. הוא קיבל מלגה והשתמש בה לשיעורי ערב בבית הספר לאמנות בשפילד משנת 1898 ועד שנת 1905. בשנת 1905 עבר לאנטוורפן, בלגיה, שם למד אמנות באקדמיה רויאל.

ליסמר היגר לקנדה בשנת 1911, התיישב בטורונטו, אונטריו, וקיבל עבודה בחברת הגרפיקה גריפ בע"מ.

## אמן מלחמה רשמי
בזמן המלחמה, קיבל ליסמר השראה מפעילות הספנות בנמל הליפקס, והוא התרשם במיוחד במיוחד מהספינות שהיו צבועות בצבעי הסוואה מתעתעים (הספינות היו צבועות ב-Dazzle camouflage, שיטת צביעה שלא הייתה אמורה להסתיר את הספינות, אלא ליצור אפקט ויזואלי המקשה על אמידת המרחק והמהירות של הספינה, באמצעות שימוש בצורות גאומטריות וצבעים מנוגדים). עבודות אלה הגיעו לידיעתו של לורד ביברברוק שארגן את הזמנתו של ליסמר כאמן מלחמה רשמי. עבודתו הידועה ביותר משנות המלחמה תיארה את מה שצפה ולמד בהליפקס, נובה סקוטיה: ניקוי מוקשים, שיירות, סיורים והגנה על הנמל. הוא גם עשה כמה שרטוטים של פיצוצים בהליפקס.

## קבוצת השבעה
שיתוף הפעולה של ארבעה אמנים בחברת Grip התפתח בהדרגה לקבוצת השבעה, שעבודתם תרמה לתהליך יצירת סגנון קנדי לאומי בציור.

סגנונו של ארתור ליסמר הושפע מניסיונו באירופה (בעיקר באנטוורפן), שם הכיר את אסכולת ברביזון והתנועות הפוסט-אימפרסיוניסטיות כמקורות השראה מרכזיות. בשיתוף פעולה עם קבוצת האמנים שתהפוך, בשנת 1919, לקבוצת השבעה, הפגין ליסמר את הסגנון הפוסט-אימפרסיוניסטי האופייני, ואת הקשר הרוחני עם הנוף המגלם את עבודתה של אותה קבוצה. באותה שנה הוא הפך למנהל האמנותי הראשון של תיאטרון הארט האוס עד 1921.

כמו שאר החברים בקבוצת השבעה, רבות מיצירותיו החלו כשרטוטים קטנים בצבעי שמן על לוח קשיח.

עבודתו בחינוך לאמנות הייתה אפקטיבית, ושירות זה לקהילה הרחבה גרם לליסמר להיות בעל השפעה בדרכים שלא תמיד הושגו על ידי עמיתיו האמנים. כך הוא יזם תוכנית אמנות לילדים בגלריה לאמנות בטורונטו, שהצליחה בשנות השלושים.

בשנת 1936, הבולטות של ליסמר בתחום החינוך לאמנות, הביאה את מעורבותו בנסיעות בינלאומיים. הוא יצא לסיור של שנה בדרום אפריקה. יחד עם מחנכת האמנות נורה מקולו, הוא ארגן תוכניות לחינוך לאמנות, הרצה על אמנות קנדית והעביר סדנאות למורים. בנסיעה זו הוא צייר בהרחבה בצבעי מים.

כמה מחברי קבוצת השבעה, כולל ליסמר, הפכו לחברים בקבוצת הציירים הקנדית.

בשנת 1962 הוא קיבל את מדליית מועצת קנדה על תרומתו לאמנות קנדית. בשנת 1967 הוא הפך לחבר במסדר קנדה.

ליסמר נפטר ב -23 במרץ 1969 במונטריאול, קוויבק, ונקבר לצד חברים אחרים מקבוצת השבעה המקוריים בשטח אוסף האמנות הקנדי של מקמייקל.

## מורשת
בטורונטו, ליסמר הול, נקרא האודיטוריום במכון ההומסייד קולגייט לכבודו. הוא צייר את אחד מציורי הקיר הגדולים בקנדה בבית הספר בשנות השלושים התלויים על קירות האודיטוריום. 

## גלריה

File:Arthur Lismer -Olympic with Returned Soldiers (CWM 19710261-0001).jpg

File:Arthur Lismer - Olympic with Returned Soldiers.jpg

File:Arthur Lismer - Minesweepers, Halifax CWM 19710261-0342.jpg

File:Arthur Lismer - Convoy in Bedford Basin (CWM 19710261-0344).jpeg

## קישורים חיצוניים

* 
## הערות שוליים

קטגוריה:ציירים קנדים
קטגוריה:בריטים שנולדו ב-1885
קטגוריה:בריטים שנפטרו ב-1969
Don't You

"**Don't You**" (בעברית: "**אַתָּה לֹא**") הוא שיר שהוקלט על ידי הזמרת-יוצרת האמריקאית טיילור סוויפט, מתוך *[[Fearless (Taylor's Version)]]*. השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "That's When", "We Were Happy" ו-"Bye Bye Baby". השיר נכתב על ידי סוויפט וטומי לי ג'יימס והופק על ידה ועל ידי ג'ק אנטונוף. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם.

עם יציאתו, "Don't You" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-14 במצעד השירים מתחת להוט 100, תוך שדורג במקום ה-96 בקנדה הוט 100, ובמקום ה-42 במצעד שירי הקאנטרי.

## רקע והפקה
"Don't You" היה שיר שלא יצא לאור, שתיאר את סוויפט נתקלת בבן זוגה לשעבר; דבר שגרם לה להיזכר בעברם ובפגיעה שחוותה כתוצאה ממערכת היחסים עימו. היא לא מבינה איך אותו האדם המשיך הלאה אחרי שפגע בה, תוך שהיא מדגישה כי היא אינה רוצה עימו קשר ידידותי. ב-3 באפריל 2021, הודיעה בטוויטר כי הוא ייכלל ב-*[[Fearless (Taylor's Version)]]*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## ביקורת
"Don't You" ספג ביקורות חיוביות מטעם מבקרי המוזיקה. ב-*For The Win* הוא דורג כשיר ה-17 הטוב ביותר מ-*Fearless (Taylor's Version)*.

### רשימות כל הזמנים וסוף שנה

## קרדיטים וצוות
כל הקרדיטים שלהלן לקוחים מטיידל.

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טומי לי ג'יימס
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על כאב לב
פארק הנהר הירוק

**פארק הנהר הירוק** (בערבית: **حديقة النهر الأخضر**) הוא פארק ענק רחב ידיים, שיכיל נהר מלאכותי לכל אורכו, ונמצא בבירת מצרים החדשה. בסיום העבודות להשלמת הפארק, הנהר צפוי להיות באורך של כ-35 ק"מ ובשטח של מעל ל־10 קמ"ר, ובכך יהיה גודלו פי שישה מהסנטרל פארק שבניו יורק.

ראש ממשלת מצרים, מוסטפא מדבולי אמר, כי כל 20 השכונות בבירה החדשה קשורות בצורה כלשהי לפארק, שמטרתו היא לחקות את נהר הנילוס אשר עובר בלב הבירה המצרית, קהיר.

מלבד העובדה שפארק הנהר הירוק ישמש ריאה ירוקה בעיר החדשה, הוא גם מיועד למשוך השקעות. על פי התכנון הפארק אמור לייצר כ-300,000 מקומות עבודה חדשים, שיעזרו להגביר את הצמיחה של הכלכלה המצרית, מאחר שהפארק צפוי למשוך אליו כ-370,000 מבקרים מדי יום.

הפארק צפוי לכלול, בין היתר, מסגד, גנים בוטניים, רחבת אנדרטאות, מגרשי ספורט, שבילי ריצה, גלגל ענק, ספרייה, גן פסלים, מועדון ספורט, שטחים פתוחים לפיקניק ועוד.

## היסטוריה
ב-2016, החברות "Melk!" ו"EDSA" את הרעיון בפני שר השיכון והפיתוח העירוני המצרי, מוסטפא מדבולי ונשיא מצרים, עבד אל-פתאח א-סיסי. רעיון זה אושר לאחר מכן על ידי הממשלה המצרית.

בינואר 2019 אמר מדבולי כי מצרים פתחה רשמית בעבודות להקמת השלב הראשון של פרויקט פארק הנהר הירוק.

ההקמה של פארק הנהר הירוק מחלוקת לשלושה שלבים נפרדים, אך נכון לאפריל 2021 רק השלב הראשון הוצג על ידי הממשלה המצרית לציבור המצרי או לתקשורת המצרית.

## תחבורה
התשתיות ומערכות התחבורה של פארק הנהר הירוק כוללות בין היתר מסלולי אופניים, גשרים ירוקים ושבילי גישה להולכי רגל. כמו כן, הפארק יהנה משירותי תחבורה של מונורייל בין עירוני ושל החשמלית והרכבת הקלה שיחברו את הפארק לשאר חלקי העיר.

## קישורים חיצוניים

## הערות שוליים

קטגוריה:בירת מצרים החדשה
קטגוריה:גנים ופארקים עתידיים
Let Me Go

"**Let Me Go**" (בעברית: "**תן לי ללכת**") הוא סינגל של הזמרת האמריקאית, היילי סטיינפלד, והמפיק המוזיקלי השוודי, אלסו, בהשתתפות צמד מוזיקת הקאנטרי האמריקאי, פלורידה ג'ורג'יה ליין, והזמר-יוצר האמריקאי, אנדרו ואט. הוא נכתב על ידי אלי טמפוסי, בריאן לי , ג'יימי לידל , אלסו ואנדרו ואט. השיר הופק על ידי אלסו ואנדרו ואט. השיר יצא ב-8 בספטמבר 2017, על ידי ריפבליק רקורדס.

נכון לאפריל 2021, לשיר יש יותר מ-821 מיליון השמעות בספוטיפיי.

## רקע
ב-5 בספטמבר 2017, אישרה ריפבליק רקורדס את שיתוף הפעולה הקרוב, וחשפה את תאריך יציאתו. ב-7 בספטמבר 2017, פרסמה סטיינפלד טיזרים ברשתות החברתיות, והודיעה רשמית על תאריך יציאתו של השיר.

## ביקורת
דייוויד ריסטי, מהמגזין בילבורד, אמר כי השיר הוא , וכי . קאט בין, מהמגזין בילבורד, ראתה את השיר כ-, ו-. היא סברה שהשיר , ונשמע דומה לשיר "Carry Me" של קייגו וג'וליה מייקלס מ-2016. בריטני פרובוסט, מ-EDMTunes, כינתה את השיר כ-. קלי בריקי, מ-"נשמע כמו נאשוויל", הרגישה שהשיר .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי היילי סטיינפלד
קטגוריה:שירי אלסו
קטגוריה:שירי פלורידה ג'ורג'יה ליין
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אלסו
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בריאן לי
קטגוריה:סינגלים בהוצאת ריפבליק רקורדס